b'\n_START_ARTICLE_\nBipropagation\n_START_PARAGRAPH_\nBipropagation se imenuje algoritem za nadzorovano u\xc4\x8denje ve\xc4\x8dslojnega perceptrona (nevronske mre\xc5\xbee). Avtor, Bojan PLOJ, je algoritem prvi\xc4\x8d predstavil na Elektrotehni\xc5\xa1ki in ra\xc4\x8dunalni\xc5\xa1ki konferenci ERK 2009 septembra leta 2009 v Portoro\xc5\xbeu. Bipropagation je mnogo hitrej\xc5\xa1i in zanesljive\xc5\xa1i od bolj znanega algoritma Backpropagation. Posebnost algoritma bipropagation je, da so vrednosti notranjih slojev premi\xc5\xa1ljeno izbrane. Tako notranji sloji niso ve\xc4\x8d skriti. Za izbiro vrednosti notranjih slojev je ve\xc4\x8d metod. Vsem metodam je skupno, da u\xc4\x8denje poteka postopoma - od sloja do sloja. Vzorci istega razreda se v vsakem naslednjem sloju perceptrona nekoliko medsebojno zbli\xc5\xbeajo, vzorci razli\xc4\x8dni razredov pa oddaljijo. U\xc4\x8denje lahko poteka za vsak sloj posebej. S tem se hitrost in zanesljivost u\xc4\x8denja zelo pove\xc4\x8da. U\xc4\x8denje logi\xc4\x8dne funkcije XOR z algoritmom bipropagation je v povpre\xc4\x8dju ve\xc4\x8d kot 20 krat hitrej\xc5\xa1e od u\xc4\x8denja z algoritmom backpropagation.'